Izis Bidermanas

Izis (Israelis) Bidermanas (1911 m. sausio 17 d. Marijampolėje, Rusijos imperija – 1980 m. gegužės 16 d. Paryžiuje, Prancūzija) – Lietuvos žydų kilmės prancūzų fotografas.

 Biografija 

Gimė 1911 m. sausio 17 d. Marijampolėje, porceliano krautuvininko šeimoje. Šeima gyveno varganai, pradžios mokyklą baigęs būsimasis fotografas įstojo į gimnaziją, bet mokslai nesisekė, o tapti staliumi, kaip svajojo jo tėvas, nenorėjo, nes buvo svajingos, kūrybinės natūros paauglys. Jis pasirinko fotografiją, pradėjo lankyti to meto garsiausio Marijampolėje žydo Movšės Buchalterio fotografijos dirbtuvę.

Po I pasaulinio karo Lietuvai tapus nepriklausoma, Izrael Biderman pasikeitė savo pavardę į Izraelis Bidermanas, ir vėliau visą gyvenimą jos nesutrumpino, tad jau tapęs labai garsus, įvairiose šalyse aiškindavo, jog tai lietuviška pavardės ir vardo galūnė. Pramokęs fotografijos pradžiamokslio, jis jau 1927 m. su draugais pasileido per Lietuvos miestus ir miestelius, kur fotografavo žmones, įvairias šventes ir vietas.

1930 m. vos devyniolikos metų sulaukęs jaunuolis vienas, be pinigų, be dokumentų, draugų ir šeimos, nemokėdamas nė žodžio prancūziškai išvyko į Paryžių, apie kurį svajojo, prisiskaitęs prancūzų romanų. Jis atsivežė vos 25 frankus, bet muitininkai paliko tik septynis, kurių tuomet pakako vienai nakčiai pigiame viešbutėlyje. Iš pradžių I. Bidermanas glaudėsi žydų emigrantų ir benamių prieglaudoje, vėliau susirado darbą būsimojo uošvio fotografijos studijoje.

1933 m. įkūrė fotografijos studiją. 1934 m. susituokė su Nina Rabkina, su kuria 1938 m. susilaukė sūnaus, būsimo fotografo Manuel Bidermanas. Prasidėjus II pasauliniam karui iš Paryžiaus pabėgo į Limuzeno regiono Ambazako miestelį, kuriame slapstėsi nuo nacių, tačiau buvo susektas, įkalintas ir kankintas. Prancūzų rezistentai išlaisvino Bidermaną ir šis prisijungė prie rezistentų. 1941 m. Marijampolėje buvo nužudyti jo tėvai, o po trejų metų Kauno gete – brolio šeima. Būdamas rezistentu fotografuodavo savo bendražygius, kurių nuotraukos po karo buvo spausdinamos įvairiuose laikraščiuose.

1946 m. išsiskyrė su pirmąja žmona ir vedė Luisą Trailin, su kuria susilaukė dukros Lizos. Po karo grįžo į Paryžių, kur įsiliejo į miesto menininkų bendruomenę. Pirmoji fotografo darbų paroda buvo surengta Paryžiuje 1946 m., o jau 1950 m. pasirodė Izio vardu pasirašyta fotografijų knyga Svajonių Paryžius. Bideramanas fotografuodavo nostalgiškus ir melancholiškus Prancūzijos miestų vaizdus bei miestų žmones. 1951 m. Modernaus meno muziejuje Niujorke vykusioje parodoje Five French Photographers jo fotografijos eksponuotos šalia Henri Cartier-Bresson, Robert Doisneau, George Brassaï ir Willy Ronis kūrinių.

1949 m. Izis buvo pakviestas fotografuoti į svarbiausią tų laikų prancūzų žurnalą Paris-Match, šis darbas suteikė jam galimybę susipažinti su menininkais, rašytojais, politikais. Žurnalo redakcijoje fotografas dirbo dvidešimt metų ir parengė daug reportažų apie visame pasaulyje garsius menininkus – Marc Chagall, Collette, Albert Camus, Louis Aragon, Édith Piaf ir kitus.

 Albumai 

 Paris des rêves. Lausanne: Éditions Clairfontaine; Paris: Éditions Mermoud, 1950.
 Grand Bal du printemps. Lausanne: Éditions Clairfontaine, 1951. With text by Jacques Prévert. Paris: Cherche midi, 2008. ISBN 978-2-7491-1134-6.
 Charmes de Londres. Lausanne: Éditions Clairfontaine, 1952. Editions de Monza, 1999. With text by Jacques Prévert.
 Gala Day London. Harvill Press, 1953. With text by John Betjeman.
 The Queen’s People. [London]: Harvill Press, [1953]. With text by John Pudney.
 Paradis terrestre. Lausanne: Éditions Clairfontaine, 1953. With text by Colette.
 Izis. Chicago: Art Institute of Chicago, 1955.
 Israël. Lausanne: Éditions Clairfontaine, 1955.
 Israel. New York: Orion Press, 1958.
 Le Cirque d’Izis. Monte Carlo: André Sauret, 1965. With text by Jacques Prévert and original artwork by Marc Chagall.
 The World of Marc Chagall. London: Aldus, 1968. ISBN 0-490-00100-9. Garden City, N.Y.: Doubleday, 1968.
 Le Monde de Chagall. Paris: Gallimard, 1969.
 Izis (Israel Biderman), octobre-decembre 1972. Tel Aviv: Musée de Tel-Aviv, 1972.
 Paris des poètes. Paris: F. Nathan, 1977.
 Izis. Toulouse: Galerie municipale du Château d’eau, 1978. ISBN 231844625.
 Rétrospective Izis: 14 octobre-8 janvier, Hôtel de Sully. Paris: Caisse nationale des monuments historiques et des sites, 1988. ISBN 2-85822-079-4.
 Izis, photographies. Paris: Editions du Désastre, 1988. ISBN 2-87770-000-3.
 Les Amoureux du temps retrouvé. Treville, 1989.
 Les Enfants du temps perdu Treville, 1989.
 Izis: photos 1944–1980. Paris: Editions de la Martinière, 1993. ISBN 2-7324-2016-6.
 Izis, Captive Dreams: Photographs 1944–1980. London: Thames & Hudson, 1993. ISBN 0-500-54185-X.
 IZIS, Paris des rèves Paris City Hall, Jan-May 2010. Catalogue published by Flammarion 2010, and online exhibit with HD images on Paris.fr.

 Nuorodos 

 Fotografo Izio Bidermano 100 metų gimimo paminėjimas ;
 Algis Vaškevičius. Paryžiuje – Izis iš Lietuvos;
 Virtuali paroda IZIS ;
 Biografija (pranc.);
 Biografija, leidiniai (angl.).

 Literatūra 

 „Izis“; in The Oxford Companion to the Photograph, ed. Robin Lenman (Oxford: Oxford University Press, 2005; ISBN 0-19-866271-8). The author of this article is identified as „PH“ but it is not clear whether „PH“ refers to Patricia Hayes or Paul Hill.
 Martin Parr and Gerry Badger, The Photobook: A History, vol. 1 (London: Phaidon, 2004; ISBN 978-0-7148-4285-1), p. 222.

Kategorija:Lietuvos fotografai
Kategorija:Prancūzijos fotografai